ಇ ಕಾರ ಅಕ್ಷರೊ ಕ್ರಿ.ಪೂ. ಮೂಜನೆತ ಶತಮಾನೊತ ಅಶೋಕನ ಬ್ರಾಹ್ಮೀ ಲಿಪಿತ ಶಾಸನೊಲೆಡ್ ತ್ರಿಕೋಣಾಕಾರೊದ ಮೂಜಿ ಬಿಂದುಲೆ ರೂಪೊಡಿತ್ತ್‌ಂಡ್. ಬುಕ್ಕೊ ಕ್ರಿ.ಶ. ರಡ್ಡನೆದ ಶತಮಾನೊತ ಶಾತವಾಹನೆರೆ ಕಾಲೊಡು ರೂಪೊಡು ಇಸೇಸೊ ಬದಲಾವಣೆಲು ಆಯಿಜಂಡಲಾ ಬಿಂದುಲು ಮಲ್ಲೆ ಆಂಡ್. ಐನ್ನೆತ ಶತಮಾನೊಗ್ ಕದಂಬೆರೆ ಕಾಲೊಡು ಒಂಜಿ ಬಿಂದು ಮಾಯಾದ್ ಸೇರೊನುನ ರಡ್ಡ್ ವೃತ್ತೊಲೆ ತಿರ್ತ ಮೈಟ್ ರಡ್ಡ್ ಬಿಂದುಲು ದುಂಬರಿಂಡ್. ದುಂಬುದ ಶತಮಾನೊಡು ಈ ವೃತ್ತೊಲು ಅಗೆಲೊ ಆಂಡ್. ಒರ್ಂಬನೆ ಶತಮಾನೊದ ರಾಷ್ಟ್ರಕೂಟೆರೆ ಕಾಲೊಡ್ ಬಲತ ಮೈಟ್ ವೃತ್ತೊದ ತಿರ್ತ್‍ ಮುಟ್ಟ ಪರತ್ತ್‌ದ್ ಅಕ್ಷರೊಗು ಒಂಜಿ ಪೊಸ ರೂಪೊ ಬತ್ತ್‌ಂಡ್. ರಡ್ಡ್ ಬಿಂದುಲು ಮಾತ್ರೊ ಅಂಚನೆ ದುಂಬರಿಂಡ್. ಪತ್ತೊಂಜನೆದ ಶತಮಾನೊದ ಕಲ್ಯಾಣ ಚಾಲುಕ್ಯೆರ್ ಲಿಪಿಡ್ ಈ ರಡ್ಡ್ ಬಿಂದುಲಾ ಬಲತ್ತ ಮೈತ ವೃತ್ತೊಗು ಸೇರ್ದ್ ತಿರ್ತ ಕೋಡಿದ ಒಂಜಿ ಕೊಂಡಿದ ಆಕಾರೊನು ಪಡೆಂಡ್. ಪದಿಮೂಜಿನೆದ ಶತಮಾನೊದ ಸಮಯೊಗು ಅಕ್ಷರೊದ ಆಕಾರೊ ತಿರೊ ಅಂಡ್. ಬಲತ್ತ ಮೈತ ಕೊಂಡಿದ ಕೊಡಿ ತಿರ್ತ್ ಬಗ್ಗ್‌ಂಡ್. ಬುಕ್ಕೊ ಇಸೇಸೊ ಬದಲಾವಣೆಲ್ ಇದ್ಯಾಂತೆ ಉಂದೇ ರೂಪೊಡು ದುಂಬರಿಂಡ್.

ಇಂಚ ಪ್ರಾರ್ತನೆ ಆಯಿ ಬೊಕ್ಕ ತಿರ್ಗ್‌ದ್ ಉಂತುದು ಗಂಡಗಣೊಕ್ಕುಲೆಗ್ ಹಾರ ಸ್ವೀಕಾರ ಮಲ್ಪಿಯರ ಅನು ಮಲ್ತ್ ಕೊರೊಡು. ಪಿರ ಬನ್ನಗ ಕೋರಿನ್ ಪತ್ತೊಂದು ಬತ್ತ್‌ದ್ ಅಟಿಲ್ ಮಲ್ತ್‌ದ್ ವನಸ್ ಮಲ್ಪುವೆರ್. ಉಂದುವೇ ಗಡಿಹಾರದ ಕಟ್ಟುಕಟ್ಟಲೆ.

ತಾಮ್ರ (Copper) ಒಂಜಿ ಕೆಂಚಿ ರಂಗ್ ದ ನೈಸರ್ಗಿಕ ಮೂಲವಸ್ತು (element) ಬೊಕ ಲೋಹ (metal). ತುಳುಟು ತಾಮ್ರೊಗು ""ಚೆಂಬು"" ಇನ್ಪಿನ ಪುದರುಲಾ ಉಂಡು. ಚೆಂಬು ಇನ್ಪಿನ ಪದೊನು ಒಂಜಿ ವಿಶಿಷ್ಟ ಬಾಜನೊಗುಲಾ ಬಳಕೆ ಮಲ್ಪುನೆಡಾತ್ರ ""ತಾಮ್ರ"" ಪದೊನು ಈ ನಿರ್ದಿಷ್ಟ ಲೋಹೊಗು ಬಳಕೆ ಮಲ್ಪುನ ಎಡ್ಡೆ. ತಾಮ್ರೊಗು ಲ್ಯಾಟೀನ್ ಭಾಷೆಡ್ ಕುಪ್ರಂ ಇಂದ್ ಪುದರ್.‍ ಅಂಚಾದ್ ರಾಸಾಯನಿಕಶಾಸ್ತ್ರೊಡು Cu ಇನ್ಪಿನ ಸಂಜ್ಙೆ ಬಳಕೆಡು ಉಂಡು. ಈ ಮೂಲವಸ್ತುದ ಅಣು ಸಂಖ್ಯೆ 29.

ಇಸ್ರೇಲಿತ ಉತ್ತರ ಭಾಗಟ್ ಮೆಡಿಟರೇನಿಯನ್ ವಾಯುಗುಣ ಉಪ್ಪುಂಡು. ಈ ಪ್ರದೇಶತ ಉತ್ತರ ಮೈದಾನಟ್ ಬರ್ಸ 24"", ದಕ್ಷಿಣಕ್ಕ್ ಪೊಯಿನ ಲೆಕ್ಕೊ ಕಡಿಮೆ ಇಪ್ಪುಂಡು. ಗ್ಯಾಲಿಲಿಯನ್ ಬೆಟ್ಟ ವರ್ಷಗ್ 40"". ಚೆರೂಸಲೆಂಟ್ 24"". ಕರಾವಳಿಡ್ ಜಾರ್ಡನ್ ಕಣಿವೆ ಮಸ್ತ್ ಬಿಸಿ, ಮಸ್ತ್ ಒಣ. ನಿರ್ಜೀವಸಮುದ್ರಡ್ ವರ್ಷಗ್ 2""-4"" ಬರ್ಸ. ಅಕ್ಟೋಬರ್ಡ್ ಏಪ್ರಿಲ್ ಮುಟ್ಟ ಲಘು ವರ್ಷಕಾಲ ; ಡಿಸೆಂಬರ್ ಜನವರಿಡ್ ಬರ್ಸ ಪರಮಾವಧಿ, ಒಣ ಬಿಸಿ ಅರೆಗಾಲ ನಡುಮದ್ಯಾಹ್ನ ಉಷ್ಣತೆ 29o-38o ಸೆ (85o-100o ಫ್ಯಾ.)ಇಪ್ಪುಂಡು. ಕರಾವಳಿಡ್ ವಾಸಿ (15o-18o ಸೆ). ಚಳಿಗಾಲಟ್ ಎಪಲಾ ಒಂಜಿ ಸರ್ತಿ ಮುಲ್ಪ ಬೆಟ್ಟಳ ಮಿತ್ತ್ ಶೈತ್ಯ ತರಂಗೊಲು ಉಬ್ಬು ಇಪ್ಪುಂಡು. ಆಂಚನೆ ಕರಾವಳಿಟ್ ಜಾರ್ಡನ್ ಕಣಿವೆಟ್ಲಾ ಉಂದು ಸುಳಿ ಇಪ್ಪುಜ್ಜಿ. ಬೇಸಗೆಟ್ ಅರಬ್ಬೀ ಮರುಭೂಮಿಡ್‍ತ್ ಸಿನಾಯ್‍ಡ್‍ತಾಲಾ ಒಣಗಾಳಿ ಬಿಸಿ ಬಿಸಿ ಹವೆನ್ ಹಬ್ಬಾತ್ ಇಪ್ಪುಂಡು.

ನಾಲ್ ಪ್ರಮುಖ ದ್ವೀಪಲಾಯಿನ ಹೊಂಶು, ಹೊಕ್ಕಾಯಿದೊ, ಶಿಕೊಕು ಬೊಕ್ಕ ಕ್ಯೂಶು ದ್ವೀಪೊಲು ಸೇರ್ದ್ ಜಪಾನ್ ದೇಶ ಆತ್ಂಡ್ . ಜಪಾನ್ ಜಗತ್ತ್ ದ ೧೦ನೆ ಬಾರಿ ಜಾಸ್ತಿ ಜನ ಸಂಖ್ಯೆ ಉಪ್ಪುನ ದೇಶ.

ಕರ್ಂಗೋಲು ವೇಷೊ ಪಾಡ್‍ದ್ ಗ್ರಾಮೊಸಂಚಾರೊ ಪಿದಾಡುವೆರ್. ಕರ್ಂಗೋಲು ತಂಡೊದ ಯಜಮಾನೆ ಪ್ರತೀ ಇಲ್ಲ್‌ ಇಲ್ಲ್‌ಗ್ ರಾತ್ರಿಯಿಡೀ ಪೋದು 'ಪೊಲಿದೆತ್ತೊಂದು ಬತ್ತೊ'(ಸಂಪತ್ತ್‌ನ್ ದೆತೊಂದು ಬತ್ತೊ) ಇಂಚ ಪನ್ಪೆ. ಅಪಗ ಇಲ್ಲಡೆದಕುಲು ಅವು ಬಲೆಂದ್ ಪನ್ಪೆರ್. ನಲಿಪಿಯರ ಬತ್ತ್‌ನಕ್‍ಲೆನ ಕೈಟ್ ಗಂಟೆಮಣಿ ಇಪ್ಪುಂಡು. ಅಯಿನ ಇಲ್ಲಡೆದ ಜಾಲ್‍ಡ್ ಜೋರಾದ್ ಆಡಾವೆರ್. ನಲಿಪುನಕುಲು ರಡ್ಡ್ ಸಾಲ್‍ಡ್ ಉಂತ್‍ದ್ ದುಂಬು ಪಿರವು ಪಜ್ಜೆ ಪಾಡುವೆರ್. ಅಕ್ಲೆನ ರಡ್ಡ್ ಕೈಟ್‍ಲಾ ನೆಕ್ಕಿಸಪ್ಪು ಇಪ್ಪುಂಡು. ಆ ನೆಕ್ಕಿಸಪ್ಪುನು ಬೀಜೊಂದು ನಾಲ್‍ದಿಕ್ಕ್‌ಗ್‍ಲಾ ಸುತ್ತು ಬರ್ಪೆರ್. ಮೆಕ್ಲೆನೊಟ್ಟುಗೆ ಒರಿ ಡೋಲುಬೊಟ್ಟೊಂದು 'ಪೊಲಿಯೇ ಪೊಲ್ಯರ್ಫೊ ಪುವ್ವೆ ಪೋಂಡುಲ್ಲಾಯ'ಂದ್ ಪದೊ ಪಂಡೊಂದು ಸುತ್ತು ಬರ್ಪೆ. ಇಂಚ ಇಲ್ಲ್‌ ಇಲ್ಲ್‌ದ ಬಾಕಿಲ್‍ಗ್ ಪೋಪೆರ್. ಮೆಕ್ಲೆಗ್ ಅರಿ, ಬಾರ್, ದುಡ್ಡು ಇಂಚ ದಾನೊ ಕೊರ್ಪೆರ್. ಒಂಜಿ ರಾತ್ರಿದ ಸಂಚಾರೊ ಮುಗಿನಗ ಕರ್ಂಗೋಲು ತಂಡೊದಕುಲು ಒಂಜಿ ಕಾಯೆರ್‍ದ ಮರತ ಬುಡೊಕ್ಕು ಬರ್ಪೆರ್. ಕಾಯೆರ್‍ದ ಮರತ ಬುಡೊಟು ವೇಷೊಭೂಷಣೊನು ಗಿಚ್ಚಾದ್ ದಿಡುವೆರ್. ಕಾಯೆರ್‍ಮರತ ಏಳ್ ಇರೆ ದೆತ್ತ್‌ದ್ ಅಯಿಕ್ಕ್ ಅರಿ ಪಾಡ್‍ದ್ ಕೈಮುದ್ ಪೋಪೆರ್. ನೆಕ್ಕಿಸಪ್ಪುದ ಸೂಡಿನ್ ಅವ್ವೇ ಮರತ ಬುಡೊಟು ದೀಡ್‍ದ್ ಪೋಪೆರ್. ಬುಕ್ಕೊ ಮೀದ್ ಒನಸ್ ಮಲ್ಪವೆರ್. ಇಂಚನೇ ಒಂಜಿ ವಾರೊ ಮಾಲ್ಪುವೆರ್.